Diari Oficial de la Generalitat Valenciana


Sumari del DOGV 6473, del 04-03-2011 (2011/2494)

RESOLUCIÓ de 28 de febrer de 2011, de la Conselleria de Solidaritat i Ciutadania, per la qual s'aprova la classificació en classe primera del lloc de treball de cap de Servici d'Activitats Empresarials Municipals de l'Ajuntament de Gandia.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6473

Data del DOGV
:   04-03-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/2494


Data del document
:   28-02-2011

Organisme emissor
:   Conselleria de Solidaritat i Ciutadania

Tipus de document
:   Resolució

RESOLUCIÓ de 28 de febrer de 2011, de la Conselleria de Solidaritat i Ciutadania, per la qual s'aprova la classificació en classe primera del lloc de treball de cap de Servici d'Activitats Empresarials Municipals de l'Ajuntament de Gandia. [2011/2494]  
L'Ajuntament de Gandia va acordar, en sessió celebrada per la Junta de Govern Local el dia 7 de febrer de 2011, modificar la relació de llocs de treball, amb la creació d'un lloc de treball de cap de Servici d'Activitats Empresarials Municipals per a l'exercici de funcions de col·laboració immediates a les d'Intervenció.  
En el mateix acord plenari se sol·licita a esta Conselleria de Solidaritat i Ciutadania la classificació de l'esmentat lloc de treball en classe primera, estant reservada la seua provisió a funcionaris amb habilitació de caràcter estatal de la subescala d'intervenció tresoreria, categoria superior.   
Consta en l'expedient certificació expedida per la Secretaria General de la corporació acreditativa de la modificació de la relació de llocs de treball, i la seua publicació en el Butlletí Oficial de la Província de València, número 35 d'11 de febrer de 2011.  
Vist el que disposa l'article 167.2.a de la Llei 8/2010, de 23 de juny, de la Generalitat, de Règim Local de la Comunitat Valenciana segons la qual són intervencions de classe primera els llocs d'intervenció en corporacions amb secretaries de classe primera; i en l'article 169 que per mitjà de la modificació de la seua corresponent plantilla, les entitats locals podran crear llocs de treball de col·laboració reservats a funcionaris amb habilitació de caràcter estatal de la subescala i categoria que procedisca per a l'exercici de funcions de col·laboració als llocs de secretaria, intervenció o tresoreria.  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes per l'article 164.1 de la Llei de 23 de juny, de la Generalitat, de Règim Local de la Comunitat Valenciana; i els articles 2.2.a i 6.2 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat relatives als funcionaris amb habilitació de caràcter estatal, resolc:  
Classificar el lloc de treball de cap de Servici d'Activitats Empresarials Municipals de l'Ajuntament de Gandia en classe primera, estant reservada la seua provisió a funcionaris amb habilitació de caràcter estatal pertanyents a la subescala d'intervenció tresoreria, categoria superior.   
Contra esta Resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà al de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, havent de requerir prèviament perquè s'anul·le o revoque este acte, en el termini de dos mesos comptats des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
València, 28 de febrer de 2011.- El conseller de Solidaritat i Ciutadania: Rafael Blasco Castany.